
КъэбэрдейБалъкъэр Республикэм и Iэтащхьэ КIуэкIуэ К. В.
Урысей печатым и махуэм теухуа и хъуэхъу
ПщIэ зыхуэсщI ныбжьэгъухэ!
Фи IэщIагъэм ирилажьэхэм я махуэшхуэмкIэ Урысей печатым и махуэмкIэ си гуапэу сынывохъуэхъу.
Печатым и псалъэм дзыхьышхуэ иIэщ, журналистым и IэщIагъэр къалъытэ икIи абы пщIэ хуащI. ИлъэсипщI зыбжанэ лъандэрэ тедзауэ къыдэкI цIыхубэ хъыбарегъащIэ IуэхущIапIэхэм КъэбэрдейБалъкъэрым, абы и щIыбкIэ къыщыхъу Iуэхухэр и зэманым икIи тэмэму къагъэлъагъуэ, зи чэзу икIи цIыхухэр зыхуей информацэр утыку къралъхьэ, жылагъуэ гупсысэкIэр яубзыху. Дэ пщIэшхуэ худощI ди цIыхубэр лэжьыгъэм хузэщIэгъэуIуэнымкIэ, зэкъуэтыныгъэр, зэгурыIуэныгъэр, зэныбжьэгъугъэр гъэбыдэнымкIэ журналистхэм зэфIагъэкIхэм.
Махуэ къэс хьэлэлу фызэрылажьэм икIи фи IэщIагъэм фызэрыхуэпэжым папщIэ фIыщIэ фхуэсщIыну сыхуейщ. Властым и органхэмрэ журналистхэмрэ я зэпыщIэныгъэхэр Iуэхур дэгъэкIыным хуэунэтIауэ дяпэкIи зэрыщытынум, ар ди республикэм щыIэ жылагъуэпо литикэ зэпIэзэрытыныгъэр гъэбыдэнымкIэ, цIыхухэм я псэукIэр егъэфIэкIуэнымкIэ сэбэп зэрыхъунум шэч къытесхьэркъым.
Узыншагъэ быдэрэ зэIузэпэщыгъэ рэ, дыщалъхуа КъэбэрдейБалъкъэрыр егъэфIэкIуэным хуэунэтIа творческэ ехъулIэныгъэщIэхэр фиIэну си гуапэщ.
